
Διευθυντής: Καθηγητής Απόστολος Δ. Γαλάτος, DVM, PhD, Dip ECVAA, EVS
Τρικάλων 224, 43100 Καρδίτσα, τηλ: 24410-66001, e-mail: agalatos@vet.uth.gr

ΑΝΑΚΟΙΝΩΣΗ

Όποιες/οι φοιτήτριες/ητές σκοπεύουν να συμμετάσχουν κατά την εξεταστική περίοδο του Σεπτεμβρίου στις εξετάσεις των μαθημάτων (α) "Πρακτική άσκηση στην αναισθησιολογία, τη χειρουργική και την απεικονιστική διαγνωστική I" και (β) "Πρακτική άσκηση στην αναισθησιολογία, τη χειρουργική και την απεικονιστική διαγνωστική II", παρακαλούνται να δηλώσουν συμμετοχή με e-mail [(kchristod@vet.uth.gr), με αίτημα αποδεικτικού λήψης του e-mail τους] ή με τηλεφώνημα (24410 66064) στη Γραμματέα της Χειρουργικής Κλινικής κ. Κων/να Χριστοδούλου, αναφέροντας, επίσης, (i) στην ύλη ποιών μελών ΔΕΠ προτίθενται να εξεταστούν [για το μάθημα (α), των κ.κ. Γαλάτου, Μπαρμπαγιάννη, Σιδέρη, Φλουράκη, και για το μάθημα (β), των κ.κ. Γαλάτου, Γκουλέτσου (δηλαδή ύλη γεννητικού συστήματος, εξεταζόμενη πλέον από την κ. Τσιώλη), Τσιώλη, Τυρνενοπούλου] και (ii) στην ύλη ποιών έχουν ήδη εξεταστεί επιτυχώς. Δηλώσεις συμμετοχής θα γίνονται δεκτές έως το μεσημέρι της Δευτέρας 31/8/2026. Δηλώσεις πέραν της παραπάνω προθεσμίας ή διαμέσου της Γραμματείας του Τμήματος δεν θα γίνουν δεκτές. Τονίζεται ότι η δήλωση δεν αίρει τυχόν υποχρέωση σχετικής δήλωσης στη Γραμματεία.
Οι φοιτήτριες/ητές θα ενημερωθούν αρμοδίως, ως τις 4/9/2026, για τις ημερομηνίες εξέτασής τους από το κάθε μέλος ΔΕΠ, με βάση το πρόγραμμα της εξεταστικής περιόδου.

Υπενθυμίζεται ότι η εξέταση θα αφορά τα αντικείμενα που διδάχθηκαν στα πλαίσια των μαθημάτων "Αναισθησιολογία και Εντατική Θεραπεία", "Απεικονιστική Διαγνωστική” και "Ορθοπεδική Χειρουργική" (για την "Πρακτική άσκηση.....I") και "Γενική Χειρουργική & Οφθαλμολογία" και "Χειρουργική μαλακών ιστών" (για την "Πρακτική άσκηση.....II"). Η επιτυχής γραπτή εξέταση των παραπάνω μαθημάτων δεν είναι προαπαιτούμενη, αλλά θεωρείται επωφελής. Τέλος, οι όποιοι μεταφορείς, παρακαλούνται να ενημερωθούν από συμφοιτητές τους για τυχόν αλλαγές στη διδακτέα ύλη.

Καρδίτσα, 31/7/2026
Ο Διευθυντής της Χειρουργικής Κλινικής

Καθηγητής Α. Δ. Γαλάτος
